De fleste 14-årige drenge spiller computer, fodbold eller ser film. Men Morten Andersen fra Brønderslev hygger sig i sin fritid med noget helt andet – kage.

Morten Andersen er ikke som de fleste drenge på 14 år. Han bager nemlig kage – og det er helt uden tvang. – De andre går til fodbold og håndbold, og det er ikke lige mig. Derfor har jeg forsøgt mig med andre ting. Så faldt jeg over det her med at bage, siger Morten Andersen. Interessen for kage-bagningen går tilbage til 2012, da Morten fik en kogebog i fødselsdagsgave. - Jeg begyndte cirka, da jeg var 12 år gammel, da jeg fik en opskriftbog. På en af de sidste sider var der kageopskrifter, og det fangede mig virkelig, siger Morten. I begyndelsen fulgte Morten opskrifterne i kogerbøgerne. Men nu følger han bare sit hoved. Alt fritiden går med at bage kage, og når Morten ikke bager kage, kører kage-tankerne rundt i hovedet. Faktisk kører kager så meget rundt, at en kedelig skoledag, nemt kan ende ud i kage-dagdrømmeri. - Der var en fysiktime, der var lidt langtrukken. Den dag kom jeg godt nok til at tænke lidt på kage. Noget som jeg måske kunne bage næste gang, siger han. Mortens mor, Lone Andersen, har ikke været særligt kagebagende, og kager har ikke fyldt mere i huset i Brønderslev, end de fleste andre hjem, alligevel har Morten pludselig besluttet sig for at bage helt vildt. - Nærmest ud af det blå fik Morten lyst til at bage kage. Det er jo bare dejligt, og så får vi smagt på en masse god kage, siger Lone Andersen, Mortens mor. Sidste år indbragte den unge bagersvends kagekreationer ham første pladsen i DM i julekagemed sin vinderkage "Abrikosdrøm", der også indbragte ham en flot køkkenmaskine i præmie. - Det havde jeg godt nok ikke regnet med. Jeg havde håbet på en tredje plads, så jeg blev meget stolt, siger Morten. Hvis alt går som det skal, kan nordjyderne måske få lov til at smage et stykke af Mortens kagekreationer, for Morten har nemlig helt klare planer for fremtiden. - Jeg tænker også på at åbne min egen kage forretning en gang. Det er mit mål, siger han. 14-årige Morten Andersen er nu også begyndt at bage kager til blandt andet konfirmationer. Og deltagelse i for eksempel ”Den store bage dyst” vil han bestemt ikke afvise. I aften i Nordjylland LIVE kan du se Mortens ”Appelsin Drøm” blive til.